Junot Díaz
Junot Díaz (natus Dominicopoli 31 Decembris 1968) est scriptor Americanus e Republica Dominicana oriundus, professor scripturae creativae in Massachusettensi Instituto Technologiae, et editor fictionis pro Boston Review. Meret inter consiliarios Universitatis Libertatis, organizationis voluntariorum in Georgia quae educationem postsecundariam advenis documentis carentibus profert. Experientia advenarum est res maximi momenti in opere Díaziano. Díaz Praemium Pulitzeranum pro mythistoria The Brief Wondrous Life of Oscar Wao anno 2008 accepit. Díaz fuit Socius MacArthuranus anno 2012.